《步雪过长桥》
元代·方回

太湖三万八千顷，物色分明为我饶。
风急落帆临古塔，雪深首屐渡长桥。
一蓑灭没渔家乐，数字欹斜雁路遥。
小立忍寒不能去，百年壮观尽今朝。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。